PMIndiaData/PMIndiaSum huggingface dataset:
মন কী বাতলৈ চিন্তা আৰু পৰামৰ্শৰ আহ্বান প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে জনসাধাৰণক ২৭ নৱেম্বৰ, ২০২২ ৰ পুৱা ১১ বজাত অনুষ্ঠিতব্য মন কী বাতৰ আগন্তুক খণ্ডটোলৈ চিন্তা আৰু পৰামৰ্শৰাজি শ্বেয়াৰৰ আহ্বান জনাইছে। জনসাধাৰণে এই চিন্তাসমূহ মাইগভ, নমো এপত শ্বেয়াৰ বা তেওঁলোকৰ বাৰ্তা ৰেকৰ্ড কৰিবলৈ 1800-11-7800 নম্বৰত ডায়েল কৰিব পাৰিব। এই সন্দৰ্ভত মাইগভৰ আহ্বান শ্বেয়াৰ কৰি প্ৰধানমন্ত্ৰীগৰাকীয়ে এইবুলি টুইট কৰে; "মই ২৭ নৱেম্বৰত অনুষ্ঠিতব্য এই মাহৰ #MannKiBaat ৰ বাবে আপোনালোকৰ অন্তৰ্দৃষ্টিসম্পন্ন চিন্তা আৰু পৰামৰ্শৰাজি শুনিবলৈ আগ্ৰহী হৈ উঠিছো। সেয়ে এয়া মাইগভ, নমো এপত শ্বেয়াৰ বা 1800-11-7800 ত ডায়েল কৰি আপোনাৰ বাৰ্তা ৰেকৰ্ড কৰিব।"
অসামৰিক সেৱা দিৱসত জনপ্রশাসনৰ উৎকর্ষৰ বাবে প্রধানমন্ত্রীৰ পুৰস্কাৰ প্রদান কৰিব প্ৰধানমন্ত্ৰীয়

অসামৰিক সেৱা দিৱস উপলক্ষে প্রধানমন্ত্রী শ্রী নৰেন্দ্র মোদীয়ে ২১ এপ্রিল, ২০২২ৰ পুৱা ১১ বজাত নতুন দিল্লীৰ বিজ্ঞান ভৱনত জনপ্রশাসনৰ উৎকর্ষৰ বাবে প্রধানমন্ত্রীৰ পুৰস্কাৰ প্রদান কৰিব। এই উপলক্ষে অসামৰিক সেৱাৰ কৰ্মচাৰীসকলক উদ্দেশ্যি ভাষণো প্ৰদান কৰিব প্ৰধানমন্ত্ৰীয়ে৷ সাধাৰণ নাগৰিকসকলৰ কল্যাণত জিলা/ৰূপায়ণকাৰী কেন্দ্র আৰু কেন্দ্রীয়/ৰাজ্যৰ সংস্থাসমূহৰ অসাধাৰণ আৰু উদ্ভাৱনী কাম-কাজৰ স্বীকৃতি স্বৰূপে এই পুৰস্কাৰ প্রদান কৰা হয়। তদুপৰি, বিভিন্ন চিহ্নিত কাৰ্যসূচী আৰু উদ্ভাৱনৰ কার্যকৰী ৰূপায়ণৰ বাবেও এই পুৰস্কাৰ প্ৰদান কৰা হয়। এইবাৰৰ অসামৰিক সেৱা দিৱসত যি পাঁচটা অগ্রণী কাৰ্যসূচীত কৰা অসাধাৰণ কামৰ বাবে পুৰস্কাৰ প্ৰদান কৰা হ’ব, সেইবোৰ হ’ল—১৷ পোষণ অভিযানত “জন অংশীদাৰিত্ব”ৰ প্রচাৰ, ২৷ খেলো ইণ্ডিয়া প্রকল্পৰ জৰিয়তে খেলাধুলা আৰু সুস্থতাৰ প্রচাৰ, ৩৷ পিএম স্বনিধি যোজনাৰ অধীনত ডিজিটেল পেমেণ্ট আৰু সুশাসন, ৪৷) এক জিলা এক সামগ্ৰী প্রকল্পৰ অধীনত সৰ্বাংগীন উন্নয়ন আৰু ৫৷ ব্যক্তিৰ হস্তক্ষেপ অবিহনে অন্তিমজন ব্যক্তিলৈকে মসৃণ সেৱা প্রদান। এই বছৰ ৫টা চিহ্নিত অগ্রণী কাৰ্যসূচী আৰু উদ্ভাৱনী জনপ্রশাসন/সেৱাৰ বাবে ১৬টা পুৰস্কাৰ প্ৰদান কৰা হ’ব৷
ক’ভিড-১৯ আৰু ইউক্ৰেইনৰ সংকটৰ সময়ত বিএপিএছৰ সাহায্য কাৰ্য্যক প্ৰশংসা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে বিএপিএছৰ জ্যেষ্ঠ সাধু ঈশ্বৰচৰণ স্বামী আৰু ব্ৰহ্মবিহাৰী স্বামীৰে মিলিত হয় আৰু ক’ভিড-১৯ আৰু ইউক্ৰেইনৰ সংকটৰ সময়ত বিএপিএছৰ সাহায্য কাৰ্য্যক প্ৰশংসা কৰে। শ্ৰী মোদীয়ে মহামান্য প্ৰমুখ স্বামী মহাৰাজ জীৰ আগন্তুক জন্ম শতবাৰ্ষিকী উদযাপন সম্পৰ্কেও আলোচনা কৰে। প্ৰধানমন্ত্ৰীগৰাকীয়ে এইবুলি টুইট কৰে; "বিএপিএছৰ জ্যেষ্ঠ সাধু ঈশ্বৰচৰণ স্বামী আৰু ব্ৰহ্মবিহাৰী স্বামীৰে মিলিত হওঁ। ক’ভিড-১৯ আৰু ইউক্ৰেইনৰ সংকটৰ সময়ত বিএপিএছৰ সাহায্য কাৰ্য্যৰ শলাগ লওঁ। মহামান্য প্ৰমুখ স্বামী মহাৰাজ জীৰ আগন্তুক জন্ম শতবাৰ্ষিকী উদযাপন সম্পৰ্কে আলোচনা আৰু সমাজলৈ তেওঁৰ সমৃদ্ধ বৰঙণিৰ কথা স্মৰণ কৰো।" Met senior Bpril 16, 2022
প্ৰধানমন্ত্ৰীক সাক্ষাৎ ভাৰত-ছিংগাপুৰৰ মন্ত্ৰীগোটৰ যুটীয়া প্ৰতিনিধি দল

ছিংগাপুৰৰ উপ-প্ৰধানমন্ত্ৰী তথা বিত্তমন্ত্ৰী লৰেন্স ৱং, ছিংগাপুৰৰ বাণিজ্য আৰু উদ্যোগ মন্ত্ৰী গণ কিম ইয়ং আৰু ভাৰতৰ বিত্তমন্ত্ৰী শ্ৰীমতী নিৰ্মলা সীতাৰমণক লৈ গঠিত ভাৰত-ছিংগাপুৰৰ মন্ত্ৰীগোটৰ এক যুটীয়া প্ৰতিনিধি দলে আজি প্ৰধানমন্ত্ৰীক সাক্ষাৎ কৰে৷ ২০২২ চনৰ ১৭ ছেপ্টেম্বৰত নতুন দিল্লীত অনুষ্ঠিত ভাৰত-ছিংগাপুৰ মন্ত্ৰীগোটৰ ঘূৰনীয়া মেজমেলৰ উদ্বোধনী পৰ্বৰ ফলাফলৰ বিষয়ে মন্ত্ৰীসকলে প্ৰধানমন্ত্ৰীক অৱগত কৰে। উপ-প্ৰধানমন্ত্ৰী হিচাপে লৰেন্স ৱঙৰ এয়া প্ৰথম ভাৰত ভ্ৰমণ। আইএছএমআৰ প্ৰতিষ্ঠা কৰাটো এক উল্লেখযোগ্য পদক্ষেপ, যিটো প্ৰধানমন্ত্ৰী মোদীয়ে কল্পনা কৰিছিল আৰু ই ভাৰত-ছিংগাপুৰ দ্বিপাক্ষিক সম্পৰ্কৰ অনন্য স্বৰূপ প্ৰতিফলিত কৰিছে। বিশেষকৈ ডিজিটেল সংযোগ, ফিনটেক, সেউজ অৰ্থনীতি, দক্ষতা বিকাশ আৰু খাদ্য সুৰক্ষাৰ দৰে সম্ভাৱনাপূৰ্ণ ক্ষেত্ৰসমূহত অনুষ্ঠিত হোৱা ব্যাপক আলোচনাৰ বিষয়ে মন্ত্ৰীসকলে প্ৰধানমন্ত্ৰীক অৱগত কৰে। প্ৰধানমন্ত্ৰীয়ে তেওঁৰ প্ৰশংসা প্ৰকাশ কৰি আইএছএমআৰৰ দৰে পদক্ষেপে দুয়োখন দেশৰ মাজত দ্বিপাক্ষিক সম্পৰ্ক আৰু অধিক শক্তিশালী কৰাত সহায় কৰিব বুলি আশা প্ৰকাশ কৰে। প্ৰধানমন্ত্ৰীয়ে ছিংগাপুৰৰ প্ৰধানমন্ত্ৰী লীৰ লগতে ছিংগাপুৰবাসীলৈও শুভকামনা জ্ঞাপন কৰে।
কমনৱেলথ গেমছ ২০২২ত ৰূপৰ পদক জয় কৰাৰ বাবে মহিলা ক্ৰিকেট দলৰ সদস্যসকলক অভিনন্দন জনাইছে প্ৰধানমন্ত্ৰীয়

বাৰ্মিংহামত অনুষ্ঠিত কমনৱেলথ গেমছত ৰূপৰ পদক অৰ্জন কৰাৰ বাবে ভাৰতীয় মহিলা ক্ৰিকেট দলৰ সদস্যসকলক প্ৰধানমন্ত্ৰী শ্ৰী নৰেন্দ্ৰ মোদীয়ে অভিনন্দন জ্ঞাপন কৰিছে। প্ৰধানমন্ত্ৰীয়ে এইদৰে টুইট কৰে; "ক্ৰিকেট আৰু ভাৰত অবিচ্ছেদ্য। কমনৱেলথ গেমছত আমাৰ মহিলা ক্ৰিকেট দলে উৎকৃষ্ট খেল প্ৰদৰ্শন কৰিছে আৰু তেওঁলোকে ৰূপৰ পদক লাভ কৰিছে। কমনৱেলথ গেমছত ক্ৰিকেটত প্ৰথমবাৰৰ বাবে পদক লাভ কৰাৰ বাবে, ই সদায় বিশেষ হৈ ৰ'ব। এক উজ্জ্বল ভৱিষ্যতৰ বাবে দলৰ সকলো সদস্যক শুভেচ্ছা জনাইছোঁ।"
প্রধানমন্ত্রীয়ে ফক্সকনৰ চেয়াৰমেন মিঃ ইয়ং লিউৰ সৈতে সাক্ষাৎ কৰ

প্রধানমন্ত্রী শ্রী নৰেন্দ্র মোদীয়ে আজি ফক্সকনৰ চেয়াৰমেন মিঃ ইয়ং লিউৰ সৈতে সাক্ষাৎ কৰিছে। এটা ট্যুইট বার্তাত প্রধানমন্ত্রীয়ে কৈছে, “ফক্সকনৰ চেয়াৰমেন মিঃ ইয়ং লিউৰ সৈতে সাক্ষাৎ কৰি মই আনন্দিত। ভাৰতত ছেমিকণ্ডাক্টৰ সহ বৈদ্যুতিন ক্ষেত্রত উৎপাদন বঢ়োৱাৰ বিষয়ে তেওঁলোকৰ পৰিকল্পনাক মই আদৰণি জানাইছো। নেট জিৰো নির্গমনৰ ক্ষেত্রত ই-যানবাহন নির্মাণত আমি প্রতিশ্রুতিবদ্ধ”।
জি-২০ সন্মিলনৰ বাবে প্ৰধানমন্ত্ৰীৰ ইণ্ডোনেছিয়া ভ্ৰমণ

প্ৰধানমন্ত্ৰী শ্ৰী নৰেন্দ্ৰ মোদীয়ে ১৪-১৬ নৱেম্বৰত ইণ্ডোনেছিয়াৰ ৰাষ্ট্ৰপতি জোকো উইডোডোৰ আমন্ত্ৰণত ১৭ সংখ্যক জি-২০ সন্মিলনত অংশগ্ৰহণ কৰিবলৈ ইণ্ডোনেছিয়াৰ বালি ভ্ৰমণ কৰিব। বালি সন্মিলনৰ সময়ত জি-২০ নেতাসকলে “একেলগে পুনৰুদ্ধাৰ, পুনৰুদ্ধাৰ শক্তিশালী” শীৰ্ষক সন্মিলনৰ বিষয়বস্তুৰ অধীনত বিশ্বব্যাপী উদ্বেগৰ গুৰুত্বপূৰ্ণ বিষয়সমূহৰ ওপৰত বিস্তৃতভাৱে আলোচনা কৰিব। জি-২০ সন্মিলনৰ কাৰ্যসূচীৰ অংশ হিচাপে তিনিটা কাৰ্যকৰী অধিৱেশন অনুষ্ঠিত হ’ব – খাদ্য আৰু শক্তি সুৰক্ষা; স্বাস্থ্য; আৰু ডিজিটেল ৰূপান্তৰ। সন্মিলনৰ সামৰণি অধিৱেশনত ৰাষ্ট্ৰপতি উইডোডোৱে প্ৰতীকীভাৱে প্ৰধানমন্ত্ৰী শ্ৰী নৰেন্দ্ৰ মোদীক জি-২০ অধ্যক্ষতা হস্তান্তৰ কৰিব। ভাৰতে ২০২২ চনৰ ১ ডিচেম্বৰৰ পৰা আনুষ্ঠানিকভাৱে জি-২০ অধ্যক্ষতা গ্ৰহণ কৰিব। সন্মিলনৰ সময়ত প্ৰধানমন্ত্ৰীয়ে তেওঁৰ কেইজনমান সমকক্ষ নেতৃত্বৰ সৈতে দ্বিপাক্ষিক বৈঠকত মিলিত হ’ব। প্ৰধানমন্ত্ৰীয়ে বালিত ভাৰতীয় সম্প্ৰদায়ক সম্বোধন আৰু বাৰ্তালাপ কৰিব।
কেন্দ্ৰীয় স্বাস্থ্য সেৱাত কৰ্মৰত চিকিৎসকৰ বাদেও আন চিকিৎসকসকলৰ কাৰ্যকাল ৬৫ বছৰলৈ বৃদ্ধিৰ প্ৰস্তাৱত কেবিনেটৰ অনুমোদন

প্ৰধান মন্ত্ৰী শ্ৰী নৰেন্দ্ৰ মেদীৰ পৌৰোহিত্বত অনুষ্ঠিত কেন্দ্ৰীয় কেবিনেটৰ বৈঠকত কেন্দ্ৰীয় স্বাস্থ্য সেৱাত কৰ্মৰত চিকিৎসকৰ বাদেও আন চিকিৎসকসকলৰ কাৰ্যকাল ৬৫ বছৰলৈ বৃদ্ধিৰ প্ৰস্তাৱত তলত দিয়া ধৰণেৰে অনুমোদন জনোৱা হয়ঃ ভাৰতীয় ৰে’লসেৱাত কৰ্মৰত চিকিৎসকৰকাৰ্যকাল ৬৫ বছৰলৈ বৃদ্ধিৰ বাবে ইতিমধ্যে অনুমোদন জনোৱা হৈছে। উচ্চতৰ শিক্ষা বিভাগৰ অন্তৰ্গত কেন্দ্ৰীয় বিশ্ববিদ্যালয়, আই আই টি আদিত কৰ্মৰত চিকিৎসক আৰু জল পৰিৱহণ মন্ত্ৰালয়ৰ অধীনৰ মূল বন্দৰসমূহত কৰ্মৰত চিকিৎসকৰকাৰ্যকাল ৬৫ বছৰলৈ বৃদ্ধিৰ বাবে ইতিমধ্যে অনুমোদন জনোৱা হৈছে। আয়ুস মন্ত্ৰালয়, সুক্ষা বিভাগ, স্বাস্থ্য আৰু পৰিয়াল কল্যাণ বিভাগৰ অধীনৰ দন্ত চিকিৎসক, ৰে’ল মন্ত্ৰালয়ৰ অধীনৰ দন্ত চিকিৎসক, উচ্চতৰ শিক্ষা বিভাগৰ অন্তৰ্গত কেন্দ্ৰীয় বিশ্ববিদ্যালয়, আই আই টি আদিত কৰ্মৰত চিকিৎসকৰ কাৰ্যকাল ৬৫ বছৰলৈ বৃদ্ধি কৰা হৈছে। কেন্দ্ৰীয় কেবিনেটে লগতে চিকিৎসকসকলে ৬২ বছৰ বয়সলৈকে প্ৰশাসনিক পদত অধিষ্ঠিত হৈ থাকিব পাৰিব আৰু তাৰ পিছত অ-প্ৰশাসনিক পদলৈ বদলি কৰা হ’ব বুলি অনুমোদন জনায়। এই সিদ্ধান্তই ৰোগীক উন্নত সেৱা প্ৰদান, চিকিৎসা মহাবিদ্যালয়ত উন্নত শিক্ষা প্ৰদান তথা ৰাষ্ট্ৰীয় স্বাস্থ্য আঁচনিসমূহ ৰূপায়ণত সহায় কৰিব। ইয়াৰদ্বাৰা কেন্দ্ৰীয় চৰকাৰৰ অধীনত কৰ্মৰত প্ৰায় ১৪৪৫ জন চিকিৎসক লাভান্বিত হ’ব। এই সিদ্ধান্তই বহুদিনে খালী হৈ থকা পদসমূহ পূৰণত সহায় কৰিব। পটভূমিঃ ২০১৬ চনৰ ৩১ মে’ত কেন্দ্ৰীয় স্বাস্থ্য সেৱাত কৰ্মৰত চিকিৎসকসকলৰ কাৰ্যকাল ৬৫ বছৰলৈ বৃদ্ধিৰ প্ৰস্তাৱত অনুমোদন জনোৱা হয়। কেন্দ্ৰীয় স্বাস্থ্য সেৱাত কৰ্মৰত চিকিৎসকৰ বাদেও আন চিকিৎসকসকলে কাৰ্যকাল বৃদ্ধিৰ বাবে চৰকাৰক অনুৰোধ কৰিছিল।
মন কী বাতৰ বাবে জনসাধাৰণক ইনপুট প্ৰদান কৰিবলৈ আহ্বান প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ২৫ ডিচেম্বৰৰ পুৱা ১১ বজাত মন কী বাতৰ পৰৱৰ্তী খণ্ডৰ বাবে ইনপুট প্ৰদান কৰিবলৈ জনসাধাৰণৰ প্ৰতি আহ্বান জনায়৷ শ্ৰী মোদীয়ে জনসাধাৰণক তেওঁলোকৰ বাৰ্তা নমো এপ, মাইগভত লিখিবলৈ বা ১৮০০-১১-৭৮০০ নম্বৰত বাণীৱদ্ধ কৰিবলৈ আহ্বান জনাইছে। টুইটযোগে মাইগভৰ আহ্বান শ্বেয়াৰ কৰি প্ৰধানমন্ত্ৰীয়ে কয়, “২০২২ চনৰ অন্তিমটো #MannKiBaat চলিত মাহৰ ২৫ তাৰিখে প্ৰচাৰ হ'ব। অনুষ্ঠানৰ বাবে আপোনালোকৰ ইনপুট লাভ কৰিবলৈ আগ্ৰহী। মই আপোনালোকক আহ্বান জনাও যে আপোনালোকৰ বাৰ্তা নমো এপ, মাইগভত লিখক বা ১৮০০-১১-৭৮০০ নম্বৰত বাণীৱদ্ধ কৰক৷”
বালিত জি-২০ সন্মিলনৰ সময়ত ফেডাৰেল ৰিপাব্লিক অৱ জাৰ্মানীৰ চেন্সেলৰৰ সৈতে প্ৰধানমন্ত্ৰীৰ বৈঠক

প্ৰধানমন্ত্ৰী শ্ৰী নৰেন্দ্ৰ মোদীয়ে আজি বালিত অনুষ্ঠিত জি-২০ সন্মিলনৰ সময়ত ফেডাৰেল ৰিপাব্লিক অৱ জাৰ্মানীৰ চেন্সেলৰ শ্ৰী ওলাফ স্কোলাজক সাক্ষাৎ কৰে। এয়া আছিল নেতা দুজনৰ মাজত তৃতীয়খন বৈঠক। ইয়াৰ পূৰ্বে ২০২২ চনৰ ২ মে’ত ষষ্ঠ ভাৰত-জাৰ্মানী আন্তঃচৰকাৰী আলোচনাৰ বাবে প্ৰধানমন্ত্ৰীৰ বাৰ্লিন ভ্ৰমণৰ সময়ত তেওঁলোক আলোচনাত মিলিত হৈছিল। তাৰ পিছত চ্যান্সেলৰ স্কোলাজৰ আমন্ত্ৰণত জি-৭ শীৰ্ষ সন্মিলনৰ অংশীদাৰ দেশ হিচাপে প্ৰধানমন্ত্ৰীয়ে জাৰ্মানীৰ শ্বলছ এলমাউ ভ্ৰমণ কৰাৰ সময়ত দুই নেতাৰ সাক্ষাত হৈছিল। দুই নেতাই ভাৰত আৰু জাৰ্মানীৰ মাজত বিস্তৃত দ্বিপাক্ষিক সহযোগিতাৰ বিষয়ে আলোচনা কৰে, যি আইজিচিৰ সময়ত প্ৰধানমন্ত্ৰী আৰু চেন্সেলাৰগৰাকীৰ দ্বাৰা সেউজ আৰু বহনক্ষম উন্নয়নৰ অংশীদাৰীত্ব স্বাক্ষৰৰ সৈতে এক নতুন পৰ্যায়ত প্ৰৱেশ কৰে। তেওঁলোকে বাণিজ্য আৰু বিনিয়োগ সম্পৰ্ক গভীৰ কৰাৰ লগতে প্ৰতিৰক্ষা আৰু নিৰাপত্তা, প্ৰব্ৰজন আৰু গতিশীলতা আৰু আন্তঃগাঁথনিৰ ক্ষেত্ৰত সহযোগিতা আৰু বৃদ্ধিৰ ক্ষেত্ৰতো সন্মত হয়। দুয়োগৰাকী নেতাই জি-২০ আৰু ৰাষ্ট্ৰসংঘকে ধৰি বহুপাক্ষিক মঞ্চসমূহত সহযোগিতা আৰু সমন্বয় বৃদ্ধিৰ বাবে সন্মত হয়।
ইণ্ডো-পেচিফিক ইকনমিক ফ্ৰেমৱৰ্ক ফৰ প্ৰচপাৰিটিৰ উদ্বোধনী কাৰ্য্যসূচীত অংশগ্ৰহণ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি টকিঅ’ত ইণ্ডো-পেচিফিক ইকনমিক ফ্ৰেমৱৰ্ক ফৰ প্ৰচপাৰিটি (IPEF) ৰ উদ্বোধনী অনুষ্ঠানত অংশগ্ৰহণ কৰে। এই কাৰ্য্যসূচীত আমেৰিকা যুক্তৰাষ্ট্ৰৰ ৰাষ্ট্ৰপতি মহামহিম জোচেফ আৰ. বাইডেন আৰু জাপানৰ প্ৰধানমন্ত্ৰী মহামহিম কিশিদা ফুমিঅ’কে প্ৰমুখ্য কৰি অষ্ট্ৰেলিয়া, ব্ৰুনাই, ইণ্ডোনেছিয়া, কোৰিয়া গণৰাজ্য, মালয়েছিয়া, নিউজিলেণ্ড, ফিলিপাইনছ, ছিংগাপুৰ, থাইলেণ্ড আৰু ভিয়েটনাম আদি অংশীদাৰ দেশৰ নেতাসকলে ভাৰ্চুৱেলভাৱে অংশগ্ৰহণ কৰে। এই উপলক্ষে প্ৰকাশিত এক যুটীয়া বিবৃতিত আইপিইএফত নিৰ্ধাৰণ কৰা মূল উপাদানসমূহৰ ওপৰত আলোকপাত কৰা হয়। আইপিইএফে ভাৰত-প্ৰশান্ত মহাসাগৰীয় অঞ্চলটোত প্ৰাণোচ্ছলতা, বহনক্ষমতা, অন্তৰ্ভুক্তিতা, অৰ্থনৈতিক বিকাশ, সততা আৰু প্ৰতিযোগিতামূলক মনোভাৱ বৃদ্ধিৰ উদ্দেশ্যে অংশগ্ৰহণকাৰী দেশসমূহৰ মাজত অৰ্থনৈতিক অংশীদাৰিত্ব সুদৃঢ় কৰিব বিচাৰে। এই উদ্বোধনী অনুষ্ঠানত মন্তব্য প্ৰদান কৰি প্ৰধানমন্ত্ৰীয়ে কয় যে আইপিইএফ ৰ ঘোষণা হৈছে ভাৰত-প্ৰশান্ত মহাসাগৰীয় অঞ্চলটোক বৈশ্বিক অৰ্থনৈতিক বিকাশৰ ইঞ্জিন হিচাপে গঢ়ি তোলাৰ এক সামূহিক ইচ্ছাৰ নামান্তৰ মাথোন। ভাৰত ঐতিহাসিকভাৱে ভাৰত-প্ৰশান্ত মহাসাগৰীয় অঞ্চলটোত বাণিজ্যিক প্ৰবাহৰ কেন্দ্ৰবিন্দু হৈ আহিছে, গুজৰাটৰ লোহতলত বিশ্বৰ আটাইতকৈ পুৰণি বাণিজ্যিক বন্দৰটো আছে। প্ৰধানমন্ত্ৰীয়ে ভাৰত-প্ৰশান্ত মহাসাগৰীয় অঞ্চলটোৰ অৰ্থনৈতিক প্ৰত্যাহ্বানৰাজিৰে মোকাবিলা কৰিবলৈ উমৈহতীয়া আৰু সৃষ্টিশীল সমাধান সূত্ৰ নিৰ্ণয়ৰ আহ্বান জনায়। তেখেতে সকলো ভাৰত-প্ৰশান্ত মহাসাগৰীয় দেশৰ সৈতে আইপিইএফৰ বাবে কাম কৰিবলৈ ভাৰতৰ অংগীকাৰৰ কথা ব্যক্ত কৰে যি অন্তৰ্ভুক্তিমূলক আৰু নমনীয় উভয়ে। তেখেতে কয় যে প্ৰাণোচ্ছল যোগান শৃংখলৰ ভেটিটো 3T– যথা বিশ্বাস (Trust), স্বচ্ছতা (Transparency) আৰু সময়োপযোগী (Timeliness) আধাৰিত হ’ব লাগিব। ভাৰত এটি মুক্ত, মুকলি আৰু সৰ্বাংগীন ভাৰত-প্ৰশান্ত মহাসাগৰীয় অঞ্চলৰ প্ৰতি অংগীকাৰবদ্ধ আৰু অংশীদাৰসকলৰ মাজত অৰ্থনৈতিক সংযোগ গভীৰ কৰাটো নিৰন্তৰ বিকাশ, শান্তি আৰু সমৃদ্ধিৰ বাবে অতিশয় গুৰুত্বপূৰ্ণ বুলি বিশ্বাস কৰে। আইপিইএফৰ অধীনত অংশীদাৰ দেশসমূহৰ সৈতে সহযোগিতা আৰু আঞ্চলিক অৰ্থনৈতিক সংযোগ, সংহতি আৰু অঞ্চলটোৰ ভিতৰত বাণিজ্য আৰু বিনিয়োগ বৃদ্ধিৰ অৰ্থে কাম কৰিবলৈ ভাৰত আগ্ৰহী। আজিৰ উদ্বোধনীৰ জৰিয়তে অংশীদাৰ দেশসমূহে অৰ্থনৈতিক সহযোগিতা সুদৃঢ়কৰণ আৰু সহভাজিত লক্ষ্যত উপনীত হোৱাৰ ক্ষেত্ৰত গুৰুত্ব আৰোপেৰে আলোচনা আৰম্ভ কৰিব।
গৰুড় এৰোস্পেচৰ দ্বাৰা ১০০ খন কৃষক ড্ৰোনৰ উৰণ উপলক্ষে প্ৰধানমন্ত্ৰীৰ ভাষণৰ পাঠ

নমস্কাৰ। যদি নীতিবোৰ সঠিক হয়, দেশখন কিমান ওপৰলৈ উৰিব পাৰে? আজিৰ দিনটো ইয়াৰ এক ডাঙৰ উদাহৰণ। কেইবছৰমান আগলৈকে, যেতিয়া দেশখনত ড্ৰোনৰ নাম লোৱা হৈছিল, এনে লাগিছিল যে ই সেনাৰ সৈতে সম্পৰ্কিত এক প্ৰণালী। এইবোৰ বস্তু যিবোৰ শত্ৰুৰ সৈতে যুঁজিবলৈ ব্যৱহাৰ কৰা হয়। এইটো সেই ক্ষেত্ৰত ভবা হৈছিল। কিন্তু আজি আমি মানেচাৰত কিষাণ ড্ৰোন সুবিধাৰ উদাহৰণ দিছো। একবিংশ শতিকাৰ আধুনিক কৃষি ব্যৱস্থাৰ দিশত এইটো এটা নতুন অধ্যায়। মই নিশ্চিত যে এই আৰম্ভণি কেৱল ড্ৰোন খণ্ডৰ বিকাশত এক মাইলৰ খুঁটি হিচাপে প্ৰমাণিত নহ’ব কিন্তু সম্ভাৱনাৰ এক অন্তহীন আকাশও মুকলি কৰিব। মোক এইটোও কোৱা হৈছে যে গৰুড় এৰোস্পেচে অহা দুবছৰত এক লাখ মেড ইন ইণ্ডিয়া ড্ৰোন নিৰ্মাণৰ লক্ষ্য নিৰ্ধাৰণ কৰিছে। ই বহুতো যুৱক-যুৱতীক নতুন চাকৰি আৰু নতুন সুযোগ প্ৰদান কৰিব। ইয়াৰ বাবে মই গৰুড় এৰোস্পেচৰ দলটোক অভিনন্দন জনাইছো। বন্ধুসকল, দেশৰ বাবে, এইবাৰ স্বাধীনতাৰ অমৃত সময়ৰ সময়। এয়া হৈছে যুৱ ভাৰতৰ সময় আৰু ভাৰতৰ যুৱসকলৰ সময়। যোৱা কেইবছৰমানত দেশত হোৱা সংস্কাৰসমূহ। ই যুৱ আৰু ব্যক্তিগত খণ্ডক এক নতুন শক্তি প্ৰদান কৰিছে। আনকি ড্ৰ’নৰ সৈতেও, ভাৰতে আশংকাত সময় অপচয় কৰা নাছিল। আমি যুৱ প্ৰতিভাক বিশ্বাস কৰিছিলো আৰু নতুন চিন্তাধাৰাৰে আগবাঢ়িছিলো। এই বছৰৰ বাজেটত কৰা ঘোষণাৰ পৰা আৰম্ভ কৰি অন্যান্য নীতিগত সিদ্ধান্তলৈকে, দেশখনে মুকলিকৈ প্ৰযুক্তি আৰু উদ্ভাৱনক অগ্ৰাধিকাৰ দিছে। ফলাফলটো আজি আমাৰ সন্মুখত আছে। এই মুহূৰ্তত, আমি দেখিছোঁ যে ড্ৰোনৰ ব্যৱহাৰ কিমান বৈচিত্ৰ্যপূৰ্ণ ভাৱে আৰম্ভ হৈছে। বিটিং ৰিট্ৰিটৰ ঠিক সময়তে সমগ্ৰ দেশতে ১,০০০ ড্ৰোনৰ এক চমৎকাৰ প্ৰদৰ্শন দেখা গৈছিল। আজি, স্বামীত্ব আঁচনিৰ অধীনত, ভূমিৰ হিচাপ, গাওঁখনত ড্ৰোনৰ জৰিয়তে ঘৰ প্ৰস্তুত কৰা হৈছে। ড্ৰোনৰ জৰিয়তে ঔষধ যোগান ধৰা হৈছে। ভেকছিনবোৰ কঠিন এলেকাত উপনীত হৈছে। বহু ঠাইত, পথাৰত ঔষধ ছটিয়াই ড্ৰোনৰ দ্বাৰাও আৰম্ভ হৈছে। কৃষক ড্ৰোন এতিয়া এই দিশত এক নতুন যুগৰ বিপ্লৱৰ আৰম্ভণি। উদাহৰণ স্বৰূপে, আগন্তুক সময়ত, উচ্চ ক্ষমতাসম্পন্ন ড্ৰোনৰ সহায়ত, কৃষকসকলে তেওঁলোকৰ পথাৰৰ পৰা সতেজ পাচলি, ফল, ফুল বজাৰলৈ প্ৰেৰণ কৰিব পাৰে। মাছ খেতিৰ সৈতে সম্পৰ্কিত লোকসকলে পুখুৰী, নদী আৰু সাগৰৰ পৰা পোনপটীয়াকৈ সতেজ মাছ বজাৰলৈ প্ৰেৰণ কৰিব পাৰে। যদি কম সময় থকা মাছমৰীয়াসকলে, নিম্নতম ক্ষতিৰ সৈতে, কৃষকসকলৰ সামগ্ৰী বজাৰত উপনীত হয়, তেন্তে মোৰ কৃষক ভাই-ভনীসকলৰ, মোৰ মাছমৰীয়া ভাই-ভনীসকলৰ তেওঁলোকৰ উপাৰ্জনও বৃদ্ধি পাব। এনে ধৰণৰ বহুতো সম্ভাৱনাই আমাৰ সন্মুখত খুন্দা মাৰিছে। মই সুখী যে দেশৰ আৰু বহুতো কোম্পানী এই দিশত দ্ৰুতগতিত আগবাঢ়ি ছে। ভাৰতত ড্ৰোন ষ্টাৰ্ট-আপৰ এক নতুন পৰিৱেশ-প্ৰণালী বিকশিত কৰা হৈছে। বৰ্তমান দেশখনত 200 ৰো অধিক ড্ৰোন ষ্টাৰ্ট-আপ চলি আছে। অতি সোনকালেই সংখ্যাটো হাজাৰত উপনীত হ’ব। এইটোৱে লাখ লাখ নতুন নিযুক্তিৰ সুযোগো মুকলি কৰিব। মই নিশ্চিত যে অনাগত সময়ত ভাৰতৰ এই বৰ্ধিত শক্তিয়ে ড্ৰোনৰ ক্ষেত্ৰত সমগ্ৰ বিশ্বক এক নতুন নেতৃত্ব প্ৰদান কৰিব। এই আত্মবিশ্বাসেৰে, আপোনালোক সকলোকে বহুত ধন্যবাদ, মোৰ শুভেচ্ছা আছে। মই যুৱসকলৰ সাহসক শুভকামনা জনাইছো। আজি উদ্ভৱ হোৱা ষ্টাৰ্ট-আপৰ পৃথিৱী। এই যুৱক-যুৱতীসকলে সাহসী, বিপদাশংকা লৈ আছে। মই তেওঁক বহুত অভিনন্দন জনাইছো। আৰু ভাৰত চৰকাৰে আপোনাক আপোনাৰ সৈতে কান্ধত কান্ধ মিলাই নীতিৰ জৰিয়তে নিৰন্তৰ ভাৱে আপোনাৰ সৈতে থাকি আগবাঢ়িযাবলৈ নিদিব। মই আপোনালোকক শুভকামনা জনাইছো। বহুত ধন্যবাদ।
দ্বিতীয় ভাৰত-ন’ৰ্ডিক শীৰ্ষ সন্মিল

প্ৰধানমন্ত্ৰী শ্ৰী নৰেন্দ্ৰ মোদীয়ে ডেনমাৰ্কৰ প্ৰধানমন্ত্ৰী মেট্টে ফ্ৰেডাৰিকছেন, আইচলেণ্ডৰ প্ৰধানমন্ত্ৰী কাৰ্টিন জেকবছডট্টিৰ, নৰৱে’ৰ প্ৰধানমন্ত্ৰী জোনাছ গাৰ ষ্ট’ৰ, ছুইডেনৰ প্ৰধানমন্ত্ৰী মেগডালেনা এণ্ডাৰছন আৰু ফীনলেণ্ডৰ প্ৰধানমন্ত্ৰী ছান্না মেৰিনৰ সৈতে ‘দ্বিতীয় ভাৰত-ন’ৰ্ডিক শীৰ্ষ সন্মিলন’ত অংশগ্ৰহণ কৰে। এই সন্মিলনে ২০১৮ চনত ষ্টকহমত অনুষ্ঠিত হোৱা প্ৰথমখন ‘ভাৰত-ন’ৰ্ডিক শীৰ্ষ সন্মিলন’ৰ পৰৱৰ্তি সময়ছোৱাত হোৱা অগ্ৰগতিসমূহ পৰ্যালোচনা কৰাৰ সুন্দৰ সুযোগ প্ৰদান কৰে। মহামাৰীৰ পিচত অৰ্থনৈতিক পুনৰুথ্থানৰ লগতে জলবায়ু পৰিৱৰ্তন, বহণক্ষম উন্নয়ণ, উদ্ভাৱন, ডিজিটাইজেশ্যন আৰু ‘গ্ৰীণ এণ্ড ক্লীন গ্ৰ’থ’ আদি ক্ষেত্ৰত বহু পক্ষীয় সহযোগিতাৰ প্ৰসংগত সন্মিলনত বিশেষ আলোচনা অনুষ্ঠিত হয়। ‘বহণক্ষম মহাসাগৰীয় প্ৰবন্ধন’ক গুৰুত্ব প্ৰদানৰে নৌ-পৰিবহণ ক্ষেত্ৰত সহযোগিতা সন্দৰ্ভতো সন্মিলনত অলোচনা কৰা হয়। প্ৰধানমন্ত্ৰীয়ে ন’ৰ্ডিক কোম্পীনীসমূহক ‘ব্লু ইক’নমী’ খণ্ড, বিশেষকৈ ভাৰতৰ ‘সাগৰমালা প্ৰকল্প’ত বিনিয়োগ কৰাৰ বাবে আমন্ত্ৰণ জনায়। সেইদৰে ‘আৰ্কটিক ৰিজন’ত ন’ৰ্ডিক অঞ্চলৰে ভাৰতৰ সহয়োগিতামূলক সম্পৰ্ক সন্দৰ্ভতো আলোচনাই ঠাই পায়। ভাৰতৰ ‘আৰ্ক্টিক নীতি’য়ে ‘ভাৰত-ন’ৰ্ডিক’ সহযোগিতাৰ ক্ষেত্ৰখন সম্প্ৰাসৰিত কৰাৰ ক্ষেত্ৰত এক ভাল পৰিকাঠামো তৈয়াৰ কৰাৰ কথাও প্ৰসংগক্ৰমে প্ৰধানমন্ত্ৰীয়ে উল্লেখ কৰে। প্ৰধানমন্ত্ৰীয়ে ন’ৰ্ডিক দেশসমূহৰ ‘সাৰ্বভৌম সম্পদ নিধি’সমূহক ভাৰতত বিনিয়োগ কৰাৰ বাবেও আমন্ত্ৰণ জনায়। সন্মিলনত আঞ্চলিক আৰু গোলকীয় উন্নয়ণী কাৰ্যক্ৰমসমূহৰ সন্দৰ্ভতো বিভিন্ন আলোচনা অনুষ্ঠিত হয়। সন্মিলনত এক যুটীয়া বিবৃতিও সৰ্বসন্মতিক্ৰমে গ্ৰহণ কৰা হয়।
বাপুৰ নেতৃত্বত ভাৰত ত্যাগ আন্দোলনত যিসকলে অংশগ্ৰহণ কৰিছিল, সেই সকলোকে স্মৰণ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে বাপুৰ নেতৃত্বত ভাৰত ত্যাগ আন্দোলনত যিসকলে অংশগ্ৰহণ কৰিছিল আৰু আমাৰ স্বাধীনতা সংগ্ৰামক শক্তিশালী কৰিছিল, সেই সকলোকে স্মৰণ কৰে। এলানি টুইটযোগে প্ৰধানমন্ত্ৰীয়ে কয়, “বাপুৰ নেতৃত্বত ভাৰত ত্যাগ আন্দোলনত যিসকলে অংশগ্ৰহণ কৰিছিল আৰু আমাৰ স্বাধীনতা সংগ্ৰামক শক্তিশালী কৰিছিল, সেই সকলোকে স্মৰণ কৰিছো। বোম্বাইত ভাৰত ত্যাগ আন্দোলনৰ আৰম্ভণিতে মহাত্মা গান্ধীৰ ছবি ইয়াত দিয়া হ’ল। (নেহৰু স্মৃতি সংগ্ৰহৰ পৰা সংগৃহীত)” ‘৯ আগষ্ট আমাৰ ৰাষ্ট্ৰীয় বিল্পৱৰ এক জলন্ত প্ৰতীক” লোকনায়ক জে পিয়ে কয়।’ “বাপুৰ পৰা অনুপ্ৰাণিত হৈ ভাৰত ত্যাগ আন্দোলন জে পি, ড০ লোহিয়াৰ দৰে মহান ব্যক্তিকে ধৰি সমাজৰ সকলো শ্ৰেণীৰ লোকৰ উল্লেখযোগ্য অংশগ্ৰহণৰ সাক্ষী হৈছিল।
প্ৰধানমন্ত্ৰীয়ে মোলায়ম সিং যাদৱৰ মৃত্যুত শ্ৰদ্ধাঞ্জলি জ্ঞাপন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰবীণ ৰাজনীতিবিদ শ্ৰী মোলায়ম সিং যাদৱৰ মৃত্যুত শোক প্ৰকাশ কৰিছে। প্ৰধানমন্ত্ৰীয়ে কয় যে শ্ৰী যাদৱে জনসাধাৰণক নিষ্ঠাৰে সেৱা আগবঢ়াইছিল আৰু লোকনায়ক জে পি আৰু ড০ লোহিয়াৰ আদৰ্শ জনপ্ৰিয় কৰাৰ বাবে নিজৰ জীৱন উৎসৰ্গা কৰিছিল। শ্ৰী মোদীয়ে সেই সময়ৰ কথা স্মৰণ কৰে যেতিয়া শ্ৰী যাদৱ প্ৰতিৰক্ষা মন্ত্ৰী আছিল আৰু ভাৰতক শক্তিশালী কৰি তোলাৰ বাবে কাম কৰিছিল। শ্ৰী যাদৱৰ সৈতে তেওঁৰ ঘনিষ্ঠ সম্পৰ্কৰ কথা স্মৰণ কৰি প্ৰধানমন্ত্ৰীয়ে কয় যে তেওঁ সদায় তেওঁৰ মতামত শুনিবলৈ অপেক্ষা কৰিছিল আৰু তেওঁলোকৰ বৈঠকৰ ফটোও শ্বেয়াৰ কৰে। প্ৰধানমন্ত্ৰীয়ে শ্ৰী যাদৱৰ মৃত্যুত গভীৰ শোক প্ৰকাশ কৰে। এলানি টুইটত প্ৰধানমন্ত্ৰীয়ে এইদৰে কয়, "শ্ৰী মুলায়ম সিং যাদৱ জী এক উল্লেখযোগ্য ব্যক্তিত্ব আছিল। তেওঁ এজন নম্ৰ আৰু মাটিৰ সৈতে জড়িত নেতা হিচাপে ব্যাপকভাৱে প্ৰশংসিত হৈছিল যি মানুহৰ সমস্যাৰ প্ৰতি সংবেদনশীল আছিল। তেওঁ জনসাধাৰণক নিষ্ঠাৰে সেৱা আগবঢ়াইছিল আৰু লোকনায়ক জে পি আৰু ড০ লোহিয়াৰ আদৰ্শ জনপ্ৰিয় কৰাৰ বাবে নিজৰ জীৱন উৎসৰ্গা কৰিছিল।" "মোলায়ম সিং যাদৱজীয়ে উত্তৰ প্ৰদেশ আৰু ৰাষ্ট্ৰীয় ৰাজনীতিত নিজকে বিশিষ্ট কৰি তুলিছিল। জৰুৰীকালীন অৱস্থাত তেওঁ গণতন্ত্ৰৰ বাবে এজন গুৰুত্বপূৰ্ণ সৈনিক হিচাপে কাম কৰিছিল। প্ৰতিৰক্ষা মন্ত্ৰী হিচাপে তেওঁ এক শক্তিশালী ভাৰতৰ বাবে কাম কৰিছিল। তেওঁৰ সংসদীয় হস্তক্ষেপবোৰ অন্তৰ্দৃষ্টিপূৰ্ণ আছিল আৰু ৰাষ্ট্ৰীয় স্বাৰ্থক আগবঢ়োৱাৰ ক্ষেত্ৰত গুৰুত্ব আৰোপ কৰিছিল।" "যেতিয়া আমি আমাৰ নিজ নিজ ৰাজ্যৰ মুখ্যমন্ত্ৰী হিচাপে কাৰ্যনিৰ্বাহ কৰিছিলো তেতিয়া মুলায়ম সিং যাদৱ জীৰ সৈতে মোৰ অনেক বাৰ্তালাপ হৈছিল। ঘনিষ্ঠ সম্পৰ্ক অব্যাহত আছিল আৰু মই সদায় তেওঁৰ মতামত শুনিবলৈ অপেক্ষা কৰিছিলো। তেওঁৰ মৃত্যুৱে মোক কষ্ট দিছে। তেওঁৰ পৰিয়াল আৰু লক্ষাধিক সমৰ্থকৰ প্ৰতি সমবেদনা যাচিলোঁ। ঔম শান্তি।"
প্ৰধানমন্ত্ৰীয়ে অৰুণাচল প্ৰদেশৰ সোণালী জয়ন্তী আৰু ৩৬ সংখ্যক প্ৰতিষ্ঠা দিৱস উদযাপনত ভাষণ দিয়

প্ৰধানমন্ত্ৰী শ্ৰী নৰেন্দ্ৰ মোদীয়ে অৰুণাচল প্ৰদেশৰ জনসাধাৰণক তেওঁলোকৰ সোণালী জয়ন্তী আৰু ৩৬ সংখ্যক ৰাজ্যিক দিৱস উদযাপনৰ শুভেচ্ছা জ্ঞাপন কৰিছে। তেওঁ তেওঁলোকক প্ৰশংসা কৰি কয় যে উদীয়মান সূৰ্যৰ এই পৰিচয়, এই নতুন শক্তিক এই ৫০ বছৰত আপোনালোক সকলোৱে কঠোৰ পৰিশ্ৰমী, দেশপ্ৰেমী ভগ্নী আৰু ভাতৃসকলে নিৰন্তৰ ভাৱে শক্তিশালী কৰি আহিছে। তেওঁ বিখ্যাত ভাৰত ৰত্ন ড০ ভূপেন হাজৰিকাৰ বিখ্যাত গীত 'অৰুণাচল হামাৰা'ৰ শাৰীবোৰো স্মৰণ কৰে। প্ৰধানমন্ত্ৰীয়ে আজি অৰুণাচল প্ৰদেশৰ সোণালী জয়ন্তী আৰু ৩৬ সংখ্যক প্ৰতিষ্ঠা দিৱস উদযাপন উপলক্ষে ভাষণ প্ৰদান কৰে। দেশপ্ৰেম আৰু সামাজিক সম্প্ৰীতিৰ ভাৱনা কঢ়িয়াই অনা আৰু দেশৰ সাংস্কৃতিক ঐতিহ্য সংৰক্ষণৰ বাবে অৰুণাচল প্ৰদেশক প্ৰশংসা কৰি প্ৰধানমন্ত্ৰীয়ে কয়, "অৰুণাচল প্ৰদেশে যি ধৰণে এক নতুন উচ্চতা প্ৰদান কৰিছে, আপুনি ইয়াৰ সাংস্কৃতিক ঐতিহ্যক যিদৰে লালন কৰিছে, আপুনি পৰম্পৰা আৰু প্ৰগতিক যিধৰণে গ্ৰহণ কৰিছে, সেইদৰে দেশপ্ৰেম আৰু সামাজিক সম্প্ৰীতিৰ ভাৱনা কঢ়িয়াই আনিছে। তেওঁ সমগ্ৰ দেশৰ বাবে এক অনুপ্ৰেৰণা। তেওঁ অৰুণাচল প্ৰদেশৰ শ্বহীদসকলক শ্ৰদ্ধাঞ্জলি জ্ঞাপন কৰে যিয়ে নিজকে ৰাষ্ট্ৰৰ প্ৰতি সমৰ্পিত কৰিছিল। "স্বাধীনতাৰ পিছত এংলো-আবুৰ যুদ্ধ হওঁক বা সীমান্তৰ নিৰাপত্তা ই হওঁক, অৰুণাচলৰ জনসাধাৰণৰ বীৰত্বৰ কাহিনী প্ৰতিজন ভাৰতীয়ৰ বাবে এক মূল্যৱান উত্তৰাধিকাৰী।" প্ৰধানমন্ত্ৰীয়ে ৰাজ্যখনলৈ তেওঁৰ বহুতো ভ্ৰমণৰ কথা স্মৰণ কৰে আৰু মুখ্যমন্ত্ৰী শ্ৰী পেমা খাণ্ডুৰ নেতৃত্বত দ্বৈত ইঞ্জিন-চৰকাৰৰ অধীনত উন্নয়নৰ গতিত সন্তুষ্টি প্ৰকাশ কৰে। "সবকা সাথ, সবকা বিকাশ, সবকা বিশ্বাস আৰু সবকাৰ প্ৰচেষ্টাই অৰুণাচল প্ৰদেশৰ বাবে এক উন্নত ভৱিষ্যত নিশ্চিত কৰিব।" নিজৰ বিশ্বাসৰ কথা দোহাৰি প্ৰধানমন্ত্ৰীয়ে কয়, "এয়া মোৰ দৃঢ় বিশ্বাস যে একবিংশ শতিকাত পূব ভাৰত আৰু বিশেষকৈ উত্তৰ-পূব ভাৰত দেশৰ বিকাশৰ ইঞ্জিন হৈ পৰিব। এই মনোভাৱৰ সৈতে, অৰুণাচল প্ৰদেশৰ উন্নয়ন ত্বৰান্বিত কৰাৰ বাবে যোৱা 7 বছৰত অভূতপূৰ্ব কাম কৰা হৈছে। সংযোগ আৰু বিদ্যুৎ আন্তঃগাঁথনিৰ ক্ষেত্ৰত ব্যাপক কাম চলি আছে আৰু ই অৰুণাচল প্ৰদেশত জীৱন আৰু ব্যৱসায় সহজ কৰি তুলিছে। অঞ্চলটোৰ সকলো ৰাজধানীক অগ্ৰাধিকাৰৰ ভিত্তিত ৰেলৰ দ্বাৰা সংযোগ কৰা হৈছে। "অৰুণাচলক পূব এছিয়াৰ এক মুখ্য প্ৰৱেশদ্বাৰ হিচাপে গঢ়ি তুলিবলৈ আমি আমাৰ সকলো শক্তিৰে কাম কৰি আছো। ৰাষ্ট্ৰীয় নিৰাপত্তাৰ ক্ষেত্ৰতো অৰুণাচলৰ ভূমিকাৰ প্ৰতি লক্ষ্য ৰাখি আধুনিক আন্তঃগাঁথনি নিৰ্মাণ কৰা হৈছে।" প্ৰধানমন্ত্ৰীয়ে কয় যে অৰুণাচল প্ৰকৃতি আৰু সংস্কৃতিৰ সৈতে সংগতি ৰাখি প্ৰগতিৰ পথত আছে। অৰুণাচল প্ৰদেশৰ জনসাধাৰণক অভিনন্দন জনাই প্ৰধানমন্ত্ৰীয়ে কয়, "আপোনাৰ প্ৰচেষ্টাৰ বাবে অৰুণাচল হৈছে জৈৱ বৈচিত্ৰ্যৰ অন্যতম গুৰুত্বপূৰ্ণ ক্ষেত্ৰ।" স্বাস্থ্য, শিক্ষা, দক্ষতা বিকাশ, মহিলা সৱলীকৰণ আৰু স্ব-সহায়ক গোটসমূহৰ উন্নয়নৰ বাবে মুখ্যমন্ত্ৰীৰ প্ৰচেষ্টাত শ্ৰী মোদীয়ে আনন্দ প্ৰকাশ কৰে। প্ৰধানমন্ত্ৰীয়ে কেন্দ্ৰীয় আইন মন্ত্ৰী শ্ৰী কিৰেন ৰিজিজুক ৰাজ্যখনৰ উন্নয়নৰ বাবে নিৰন্তৰ কাম কৰাৰ বাবে প্ৰশংসা কৰে। প্ৰধানমন্ত্ৰীয়ে বিশ্ব স্তৰত অৰুণাচলৰ পৰ্যটনৰ সম্ভাৱনা উপলব্ধি কৰাৰ প্ৰতিশ্ৰুতিও দোহাৰে।
চিতা সম্পৰ্কীয় ৰোমাঞ্চকৰ প্ৰতিযোগিতাত অংশগ্ৰহণ কৰিবলৈ ৰাইজক আহ্বান প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে MyGov websiteত উপলব্ধ চিতা সম্পৰ্কীয় তিনিটা ৰোমাঞ্চকৰ প্ৰতিযোগিতাত অংশগ্ৰহণ কৰিবলৈ জনসাধাৰণক আহ্বান জনাইছে। প্ৰধানমন্ত্ৰীয়ে টুইট কৰিছে; ‘আমি চিতাসমূহক চাবলৈ আগ্ৰহেৰে অপেক্ষা কৰি থকাৰ সময়তে MyGov websiteত তিনিটা ৰোমাঞ্চকৰ প্ৰতিযোগিতা চলি আছে। এই প্ৰতিযোগিতাত অংশগ্ৰহণ কৰিবলৈ মই আপোনালোকক আহ্বান জনাইছো। mygov.in/careforcheetah mygov.in/cheetahnames mygov.in/cheetah “
আজাদ হিন্দ চৰকাৰ গঠনৰ ৭৫সংখ্যক বৰ্ষপূৰ্তিৰ স্মৃতিচাৰণ অনুষ্ঠানত অংশগ্ৰহণ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি নেতাজী সুভাষ চন্দ্ৰ বসুৰ দ্বাৰা আজাদ হিন্দ চৰকাৰ গঠনৰ ৭৫সংখ্যক বৰ্ষপূৰ্তিৰ স্মৃতিচাৰণ অনুষ্ঠান উপলক্ষে লালকিল্লাত ত্ৰিৰংগা পতাকা উত্তোলন কৰে। প্ৰধানমন্ত্ৰীয়ে আজাদ হিন্দ চৰকাৰ গঠনৰ ৭৫সংখ্যক বৰ্ষপূৰ্তিৰ গৌৰৱৰ ক্ষণত দেশবাসীক অভিনন্দন জনায়। এই উপলক্ষে আগবঢ়োৱা ভাষণত প্ৰধানমন্ত্ৰীয়ে কয় যে সুভাষ চন্দ্ৰ বসূৰ দ্বাৰা গঠন কৰা আজাদ হিন্দ চৰকাৰৰ দৃষ্টিভংগী আছিল এখন শক্তিশালী অবিভক্ত ভাৰত গঢ়ি তোলা। তেওঁ লগতে কয় যে আজাজ হিন্দ চৰকাৰে ৰাষ্ট্ৰ নিৰ্মাণত সক্ৰিয়ভাৱে জড়িত হোৱাৰ উপৰি নিজা বেংক, মূদ্ৰা আৰু ষ্টাম্প প্ৰচলনৰ কাম আৰম্ভ কৰিছিল। নেতাজীৰ অৱদানৰ কথা সুঁৱৰি মোদীয়ে কয় যে সুভাষ চন্দ্ৰ বসূ এগৰাকী দূৰদৃষ্টিসম্পন্ন ব্যক্তি আছিল, যিগৰাকীয়ে শক্তিশালী ঔপনিৱেশিক ইংৰাজ শাসনৰ বিৰুদ্ধে যুঁজিবলৈ ভাৰতীয় সকলক একত্ৰিত কৰিছিল। তেওঁ লগতে কয় যে সুভাষ বসূৱে তেওঁৰ মাতৃলৈ লিখা এখন পত্ৰৰ জৰিয়তে তৰুণ অৱস্থাৰ পৰাই দেশপ্ৰেমৰ নিদৰ্শন দাঙি ধৰিছিল। প্ৰধানমন্ত্ৰীয়ে কয় যে কেৱল ভাৰতীয়সকলৰে নহয়, বৰঞ্চ নিজস্ব লক্ষ্য আৰু স্বাধীনতাৰ বাবে যুঁজ দিয়া বিশ্বৰ প্ৰতিখন দেশৰে প্ৰেৰণাৰ উৎস আছিল সুভাষ চন্দ্ৰ বসূ। প্ৰসংগক্ৰমে তেওঁ নেলচন মেণ্ডেলা নেতাজীৰ দ্বাৰা অনুপ্ৰাণিত হৈছিল বুলি কয়। সুভাষ চন্দ্ৰ বসূৱে কৰা কল্পনাৰ দৰে এখন নতুন ভাৰত নিৰ্মাণৰ বাবে বহু দূৰ আগুৱাব লাগিব বুলি সদৰি কৰি প্ৰধানমন্ত্ৰীয়ে ৰাষ্ট্ৰৰ উন্নয়নৰ দিশত কাম কৰিবলৈ নাগৰিকসকলক নেতাজীৰ দ্বাৰা অনুপ্ৰাণিত হ’বলৈ আহ্বান জনায়। তেওঁ লগতে কয় যে বহু লোকৰ ত্যাগৰ পাছতহে ভাৰতে স্বাধীনতা অৰ্জন কৰিছে আৰু এই স্বাধীনতাক সযতনে ৰখাটো প্ৰতিগৰাকী নাগৰিকৰে কৰ্তব্য। এই উপলক্ষে সমবেত ৰাইজক উদ্দেশ্যি প্ৰধানমন্ত্ৰীয়ে কয় যে নেতাজী সুভাষ চন্দ্ৰ বসূৱে ৰাণী ঝান্সি ৰেজিমেণ্টৰ গঠনৰ জৰিয়তে সেনা বাহিনীত মহিলাৰ বাবেও সমান সূযোগৰ আধাৰশিলা স্থাপন কৰি গৈছে। প্ৰধানমন্ত্ৰীয়ে কয় যে চৰকাৰে প্ৰকৃতাৰ্থত এই দিশটো গুৰুত্ব সহকাৰে লৈ সেনা বাহিনীত মহিলাসকলৰ বাবেও এক স্থায়ী আয়োগ গঠন কথা পুনৰ দোঁহাৰে।
ভাৰত আৰু  ব্রাজিলৰ মাজত জেবু গো-ধন জেনোমিক্স আৰু সহযোগিতামূলক প্রজনন প্রযুক্তিৰ ক্ষেত্রত সহযোগিতাৰ বাবে স্বাক্ষৰিত বুজাবুজি চুক্তিত কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ অধ্যক্ষতাত অনুষ্ঠিত কেবিনেট বৈঠকত ভাৰত আৰু ব্রাজিলৰ মাজত জেবু গো-ধন জেনোমিক্স আৰু সহযোগিতামূলক প্রজনন প্রযুক্তিৰ ক্ষেত্রত সহযোগিতাৰ বাবে স্বাক্ষৰিত বুজাবুজি চুক্তিত অনুমোদন জনায়। ২০১৬ চনৰ অক্টোবৰত এই বুজাবুজি চুক্তি স্বাক্ষৰ কৰা হয়। এই বুজাবুজি চুক্তিয়ে ভাৰত আৰু ব্রাজিলৰ মাজত বন্ধুত্বপূর্ণ সম্পর্কক আৰু অধিক আগুৱাই নিয়াৰ লগতে পাৰস্পৰিক বুজাপৰা পদ্ধতিৰে যৌথ কাম-কাজক গো-ধনৰ ক্ষেত্রত জেনোমিক্স আৰু সহযোগিতামূলক প্রজনন প্রযুক্তিৰ (এআৰটি) উন্নয়নত উৎসাহ যোগাব। নিয়মীয়া কাম-কাজ নির্ধাৰণ আৰু উন্নয়নমূলক কার্যপৰিকল্পনা আৰু ইয়াৰ সমান্তৰালভাৱে ইয়াৰ মূল্যায়নৰ প্রয়োজনত দুই পক্ষৰ পৰা সমান সংখ্যক প্রতিনিধি লৈ এটি কাৰ্যকৰী কমিটি গঠন কৰা হ’ব। ইয়াৰ দ্বাৰা দুগ্ধ ক্ষেত্রৰ দীর্ঘস্থায়ী উন্নয়ন তথা প্রতিষ্ঠানগত শক্তি বৃদ্ধিৰ ওপৰত ভিত্তি কৰি বর্তমান জ্ঞানক প্ৰসাৰিত কৰাৰ উদ্দেশ্যে গো-ধন আৰু মহৰ বংশবৃদ্ধিৰ উন্নয়নৰ ক্ষেত্ৰত যুটীয়া পৰিকল্পনাৰ জৰিয়তে কাৰ্যকৰী কৰা হ’ব। এই বুজাবুজি চুক্তিয়ে বৈজ্ঞানিক সহযোগিতাক উৎসাহিত কৰাৰ লগতে ইয়াক আগুৱাই নিব। তদুপৰি, কিছুমান বিষয়ৰ ওপৰত ভিত্তি কৰি জেবু গো-ধনৰ ক্ষেত্রত জেনোমিক নিৰ্বাচন কার্যসূচী প্ৰস্তুত কৰিব। সেইবোৰৰ হৈছে (ক)জেবু গো-ধন আৰু ইয়াৰ সৈতে মিশ্রণ তথা মহৰ সৈতে জেনোমিকৰ ব্যৱহাৰ, (খ)গো-ধন আৰু মহৰ মাজত সহযোগিতামূলক প্রজনন প্রযুক্তিৰ (এআৰটি)ব্যৱহাৰ, (গ)জেনোমিক আৰু সহযোগিতামূলক প্রজনন প্রযুক্তিৰ দিশত সমক্ষতা সৃষ্টি (ঘ)ভাৰত চৰকাৰৰ ট্রেনজেকচন অৱ বিজনেছ ৰুল, ১৯৬১ৰ অধিনিয়ম ৭(ডি)(i)ৰ অধীনত দুয়ো দেশেৰ আইন আৰু বিধিৰ প্ৰতি গুৰুত্ব দি জেনোমিক আৰু এআৰটিৰ সংশ্লিষ্ট গৱেষণা আৰু উন্নয়ন।